הוועדה המשותפת לוועדת החוקה, חוק ומשפט, לוועדת הפנים והגנת הסביבה ולוועדת המדע והטכנולוגיה בהתאם לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגרי מידע, התש"ע-2009, כנסת 20, פרוטוקול מספר 3, 2015-06-29 21:00

צחי הנגבי: אני מתנצל בפניכם שזה קורה פעמיים ביום.

צחי הנגבי: טיבי מתנצל שהוא לא היה ב-14:00, ואני מתנצל שניצלתי את זה שהוא לא היה ב-14:00.

צחי הנגבי: יש לנו שני יושבי-ראש לישיבה, אני אפתח ולאחר מכן יסכם יושב-ראש ועדת החוקה.

צחי הנגבי: אנחנו צריכים לקיים הצבעה על רביזיה.

צחי הנגבי: יש 24 חברים בוועדה, ויכולים להיות הם או ממלאי מקומם.

צחי הנגבי: אני רק אסביר: הסיפור הזה הוא מעוות לחלוטין.

צחי הנגבי: ההרכב הזה הוא הרכב שנולד בגלל תום לב של הקואליציה שהרכיבה ועדות בלי להיכנס לשאלה מי קואליציה ומי אופוזיציה.

צחי הנגבי: למשל, ועדת המשנה לשירותים חשאיים - - -

דב חנין: כמו שצריך, כמו שראוי.

צחי הנגבי: כמו שראוי, בדיוק, כשאתם בשלטון.

צחי הנגבי: ככה אתם תמיד עושים.

חיים ילין: דב לא היה אף פעם, אז הוא לא - - -

דב חנין: לא נתתם לי הזדמנות.

דב חנין: תנו לי הזדמנות, אני אראה לכם איך עושים את זה גם.

צחי הנגבי: ההנחיה של היועצת המשפטית של כולנו היא שיש 24 איש, לכל אחד מהם יכול להיות מחליף מסיעתו, כך שגם האנשים שיהיו ברשימה שאני אקרא ואינם פה, יכולים להיות להם מחליפים.

צחי הנגבי: ואחרי שנקרא את השמות ונראה מי נמצא, חבר הכנסת טיבי ינמק את הרביזיה, דקה, שתיים או שלוש, ככל שהוא צריך, נעשה הצבעה, ונחזור איש-איש לתפקידו.

צחי הנגבי: אז אלה השמות שאמורים להשתתף בהצבעה, הם או מחליפיהם: צחי הנגבי, ניסן סלומינסקי, דודי אמסלם, נורית קורן, בני בגין, ענת ברקו, אבי דיכטר, מיקי רוזנטל מחליף את ציפי לבני, שלי יחימוביץ מחליפה את דני עטר, רויטל סויד, עמר בר-לב, דב חנין, אוסאמה סעדי, חמד עמאר מחליף את אביגדור ליברמן, יואב בן צור, קארין אלהרר מחליפה את יאיר לפיד, יעל גרמן, חיים ילין, מאיר כהן, רועי פולקמן מחליף את מיכאל אורן, אורי מקלב, מרדכי יוגב, מיכל רוזין, תמר זנדברג.

צחי הנגבי: 24 מצביעים.

צחי הנגבי: חבר הכנסת טיבי, בבקשה.

אחמד טיבי: אני רוצה לברך אתכם.

אחמד טיבי: אדוני היושב-ראש, דוּבּר רבות על עניין המאגר הביומטרי, על המגרעות שבו, על החשש מדליפה של הנתונים, על ההוכחות שדליפות כאלה כבר התרחשו בעבר, פגיעה בפרטיות, נתונים שהיו בחזקתם של חברות חקירות, של אנשי היי-טק, והנתונים דולפים.

אחמד טיבי: ולכן מרגיש האזרח הפשוט שהוא נתון לחסדים של מי שמחזיק בנתונים הלאה.

אחמד טיבי: ולכן רבים מחברי, גם אנשי מקצוע רבים, אנשי אקדמיה, כתבו, דיברו, הציגו עמדות נגד המאגר הזה, נגד השיטה, שטרם הוכיחה את יעילותה במקומות אחרים בעולם.

אחמד טיבי: היתה הצבעה בשבוע שעבר.

אחמד טיבי: בגלל בעיות בתחבורה בין לשכתו או לשכתה של חבר כנסת זה או אחר להגיע לפה, הגיע באיחור של שתיים-שלוש דקות, ולכן אני חושב שהתוצאה מהשבוע שעבר לא משקפת את המצב הלכה למעשה בוועדה המשותפת הזאת, המורכבת מ-24 חברים שכרגע הם מתחלפים, כמה-כמה?

דב חנין: אנחנו לא יודעים להגיד אפילו כמה-כמה.

צחי הנגבי: איש איש ומצפונו.

דב חנין: הכול תלוי, בדיוק.

תמר זנדברג: כל אדם ומצפונו.

תמר זנדברג: אדם בעקבות מצפונו.

אחמד טיבי: ולכן אני ביקשתי את הרביזיה הזאת, אני ועמיתי חבר הכנסת סעדי.

אחמד טיבי: ואני מקווה שההצבעה הפעם תשקף את המצב לאשורו, ותביא לשקול מחדש את כל הפרויקט הזה של המאגר הביומטרי.

אחמד טיבי: אני מבקש מאדוני לגשת להצבעה.

צחי הנגבי: אנחנו נעשה כך: ראשית, נשאל מי בעד הרביזיה, נעשה אחד-אחד לפי השמות, ואז נעשה ספירה.

צחי הנגבי: מי שבעד הרביזיה אומר: בעד, ומי שנגד אומר: נגד.

<דורית ואג: (קוראת בשמות חברי הכנסת)

<דורית ואג: בעד – 12

<דורית ואג: הבקשה לרביזיה לא נתקבלה.

<דורית ואג: 12 בעד ו-12 נגד.

צחי הנגבי: תודה.

צחי הנגבי: הצעת הרביזיה נפלה.

צחי הנגבי: אני מבקש ממזכירת הוועדה להעלות את הנושא לסדר-היום של המליאה היום, כי היום נצטרך להצביע עליו גם במליאה.

צחי הנגבי: ואני מודה לחברי הוועדה.

צחי הנגבי: הישיבה נעולה.